CELEX: 62020TN0750
Language: fi
Date: 2020-12-18 00:00:00
Title: Asia T-750/20: Kanne 18.12.2020 – Correira v. ETSK

15.2.2021   
            
            
               FI
            
            
               Euroopan unionin virallinen lehti
            
            
               C 53/56
            
         
      Kanne 18.12.2020 – Correira v. ETSK
      (Asia T-750/20)
      (2021/C 53/73)
      Oikeudenkäyntikieli: ranska
      
         Asianosaiset
      
      
         Kantaja: Paula Correia (Woluwe-Saint-Étienne, Belgia) (edustajat: asianajajat L. Levi et M. Vandenbussche)
      
         Vastaaja: Euroopan talous- ja sosiaalikomitea
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että kanne otetaan tutkittavaksi, ja toteamaan sen perustelluksi
               
            ja tämän seurauksena
      
                  —
               
               
                  kumoamaan ETSK:n 8.4.2020 tekemän päätöksen, jossa se hylkäsi kantajan pyynnön uran uudelleen määrittelystä, ja kumoamaan tarvittavilta osin 8.11.2020 implisiittisesti tehdyn päätöksen kantajan valituksen hylkäämisestä
               
            
                  —
               
               
                  velvoittamaan ETSK:n maksamaan maksamatta jääneet palkanosat ja niistä johtuvat taloudelliset edut lisättyinä viivästyskorolla, joka lasketaan Euroopan keskuspankin vahvistaman korkokannan mukaan korotettuna kahdella prosenttiyksiköllä
               
            
                  —
               
               
                  velvoittamaan ETSK:n maksamaan 2 000 euroa henkisestä kärsimyksestä
               
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka koskee Euroopan unionin perusoikeuskirjan (jäljempänä perusoikeuskirja) 41 artiklan mukaisten menettelyllisten takeiden rikkomista ja syrjintäkiellon periaatteen loukkaamista. Kantaja väittää, että tapa, jolla Euroopan talous- ja sosiaalikomitea (ETSK) tekee tehtäväryhmien sihteeristöihin kuuluvien väliaikaisten toimihenkilöiden ylentämistä ja uudelleenluokitusta koskevat päätökset, on vastoin perusoikeuskirjan 41 artiklassa tarjottuja menettelyllisiä takeita. Tämä koskee kaikkia kantajan palvelukseen astumisesta alkaen tehtyjä päätöksiä jättää hänet ylentämättä tai luokittelematta uudelleen. Kantaja väittää, että näitä päätöksiä ei ensinnäkään ole perusteltu mitenkään ja että toisaalta missään asiakirjassa, yleisessä päätöksessä tai tiedonannossa ei ilmoiteta, mitä kriteerejä käytetään ja sovelletaan ylennettävien tai uudelleen luokiteltavien väliaikaisten toimihenkilöiden yksilöimiseksi.
               
            
                  2)
               
               
                  Toinen kanneperuste koskee oikeusvarmuuden periaatteen loukkaamista. Kantaja katsoo tästä, että vaikka ETSK:lla on tosiasiassa harkintavaltaa Euroopan unionin muuhun henkilöstöön sovellettavien palvelussuhteen ehtojen 10 artiklan mukaisten kriteerien ja sen soveltamista koskevien sääntöjen vahvistamiseksi, näissä kriteereissä ja säännöissä on kuitenkin taattava unionin oikeuden edellyttämä ennakoitavuuden aste. On kuitenkin todettava, että näin ei ole silloin, kun ei ole olemassa mitään – vielä vähemmän selviä ja läpinäkyviä – kriteereitä, joiden perusteella väliaikaiset toimihenkilöt voivat tietää, miten ja millä edellytyksillä ylentäminen tai uudelleenluokitus toteutetaan tekemällä muutos palvelukseenottosopimukseen.
               
            
                  3)
               
               
                  Kolmas kanneperuste, joka koskee ilmeistä arviointivirhettä sen takia, että päätöksessä suorittaa kantajan osalta uudelleenluokittelu ainoastaan kolme kertaa vuodesta 2004 lähtien on ilmeinen arviointivirhe myös silloin, kun on otettava huomioon vakiintuneeksi väitetystä käytännöstä ETSK:ssä seuraavat kriteerit.
               
            
                  4)
               
               
                  Neljäs kanneperuste, joka koskee huolenpitovelvollisuuden laiminlyöntiä. Kantajan mielestä hänen intressejään ei otettu huomioon, kun työsopimusten tekemiseen toimivaltainen viranomainen päätti, ketkä toimihenkilöt ylennettäisiin tai luokiteltaisiin uudelleen, ja että tilanne on ollut tämä kantajan palvelukseen astumisesta lähtien.